Le ngane, 15, yaseMehlomnyama ngasePort Shepstone ibinesonto kubikwe ukuthi ilahlekile kodwa umndeni ubunethemba lokuthi uzoyithola isaphila.
"Umakhalekhukhwini wakhe watholakala komunye umuntu ewusebenzisa, ngesikhathi ebuzwa ukuthi uwuthathephi, wathi udayiselwe wona ngomunye umumuntu," kuqhubeka umalume wale ngane.
Ngesikhathi amaphoyisa aya kumdayisi, uyena owahambise lapho elahle khona isidumbu sikaMandisa, wabe esebanjwa kanjalo. UMONGAMELI weqembu i-Economic Freedom Fighters (EFF) uMnuz Julius Malema usesole amasonto ngokucindezela abantu besifazane ngokuthi ubashayele imithetho ngendlela ekumele babukeke ngayo.
“Kunamasonto atshela abantu besifazane ukuthi kumele bangawafaki amacici, akumele bafake izinwele ezinde ezithengwayo, akumele bagqoke amabhulukwe okanye izingubo ezimfishane.
“Uma kungukuthi lezi zinto ziyaqhubeka ziyenzeka emasontweni izingane ezikhula kulawomasonto zizokhula zazi ukuthi umuntu wesifazane uphathwa ngaleyondlela yokuthi kumele ashayelwe imithetho.
“Bafuna ukuthi umuntu wesifazane ahole imali encane kuneyabo ngoba engumuntu wesifazane. Uma wenza umsebenzi ofanayo nomuntu wesifazane kumele nithole umholo ofanayo.
“Uma umuntu wesifazane efanele ukuthi awuthole umhlaba kumele anikezwe kungabhekwa izindaba zezingane nomshado.
“Futhi akumele umuntu wesifazane anikezwe umhlaba ongaphansi kwe-Hectare eyodwa.
Ungamnikeza umuntu wesilisa umhlaba kodwa angazi ukuthi kumele awenzeni,” kuphetha uMnu Malema.